*Készítette: Böddi Zsófia és Kerekes Valéria (ELTE TÓK Neveléstudományi Tanszék)*

# MENTORI SEGÉDLET A JÁTÉKBEMUTATÓKHOZ

(óvodapedagógus szak, nappali tagozat, első év 1. félév)

A félév két játékbemutatójának célja, hogy az óvodapedagógus hallgatók példát lássanak arra, miként támogatja a pedagógus a **szabad játék idejében** a gyermekek játékát. (Kérjük, hogy a bemutatók időtartamára ne tervezzenek kezdeményezett tevékenységet!)

Cél, hogy a hallgatók arra lássanak példát, amikor a gondozási teendők mellett a szabad játék van jelen, és nem kerül sor kezdeményezett tevékenységekre (legfeljebb spontán tapasztalatszerzésre).

**JAVASLATOK A JÁTÉKBEMUTATÓKAT KÖVETŐ ÖNREFLEXIÓHOZ**

# Összefoglaló a csoportról

* a csoport jellemzése *(életkor, nemek aránya, kiemelt figyelmet igénylő gyermekek jelenléte, alapvető dokumentumok bemutatása – a gyermekek személyiségi jogainak betartásával! stb.)*
* a csoport élete *(pl. mit tudnak a gyermekek az önellátás terén, milyen kedvelt játékok alakultak ki a csoportban, rendszeresen együtt játszó gyermekek stb.)*
* az elmúlt időszak legfontosabb történései, változásai *(pl. beszoktatás-befogadás, nevelési év kezdése, új gyerekek érkezése a csoportba, valaki hosszas hiányzás után visszatért, új szokás vagy szabály bevezetése, az egész csoport életét meghatározó aktuális események: pl. kirándulások, ünnepek stb.)*

# A délelőtt történéseinek elemzése

* Érkező gyermekek fogadása
* Esetleges kommunikáció a szülőkkel
* Gondozási teendők
* Játéktámogatás elemzése, melyhez az alábbi szempontok átgondolását javasoljuk: o verbális és nonverbális kommunikációm jellegzetességei o a játékterek szervezése
  + mozgás a csoportszoba játéktereiben (pl. hogyan használtam a tereket, mikor-hol helyezkedtem el, miért éppen ott stb.)
  + a szabad játékba való spontán bekapcsolódásaim sajátosságai: saját döntésem volt; gyermekek kérésére történt; a belépés módja; szerepem (pl. játszótárs vagy felnőtt szerep) stb.
  + a játék esetleges továbblendítése
  + a játékból való kilépéseim sajátosságai: a megfelelő időpont megválasztása, „stratégiáim”, stb.
  + játék felkínálása unatkozó, lézengő gyermekek számára o a gyermekek hozzám való közeledései
  + a csoporton belüli történésekhez való rugalmas alkalmazkodásom o az esetleges konfliktusok kezelése o figyelemmegosztás, a teljes csoportban zajló történések követése
  + utólagos elemzésem alapján volt-e olyan viselkedésem, reakcióm, amit most másképp gondolok, másképp cselekednék stb.
  + összbenyomásom a délelőttről
  + egyéb, számomra fontosnak tűnő események, szempontok